Document ID: 32002D0612

Απόφαση της Επιτροπής
της 16ης Απριλίου 2002
για την κατανομή των ποσοτήτων των ελεγχόμενων ουσιών που επιτρέπονται για βασικές χρήσεις στην Κοινότητα κατά το 2002 δυνάμει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβoυλίου
[κοινοποιηθείσα υπό τον αριθμό Ε(2002) 1410]
(Τα κείμενα στην ισπανική, δανική, γερμανική, αγγλική, γαλλική, ιταλική, ολλανδική, πορτογαλική, φινλανδική και σουηδική γλώσσα είναι τα μόνα αυθεντικά)
(Κείμενο που παρουσιάζει ενδιαφέρον για τον ΕΟΧ)
(2002/612/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος(1), όπως τροποποιήθηκε τελευταία από τον κανονισμό (ΕΚ) αριθ. 2039/2000(2), και ιδίως τα άρθρα 3 και 7,
Εκτιμώντας τα ακόλουθα:
(1) Η Κοινότητα έχει ήδη εξαλείψει σταδιακά την παραγωγή και την κατανάλωση χλωροφθορανθράκων, άλλων πλήρως αλογονομένων χλωροφθορανθράκων, των halons, του τετραχλωράνθρακα, του 1,1,1-τριχλωροαιθανίου και των υδροβρωμοφθορανθράκων.
(2) Κάθε χρόνο η Επιτροπή έχει την υποχρέωση να καθορίζει τις βασικές χρήσεις για τις ως άνω ελεγχόμενες ουσίες, τις ποσότητες που επιτρέπεται να χρησιμοποιηθούν και τις εταιρείες που δύνανται να τις χρησιμοποιήσουν.
(3) Η απόφαση IV/25 των συμβαλλομένων μερών του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος, στο εξής "πρωτόκολλο του Μόντρεαλ", απαριθμεί τα κριτήρια που χρησιμοποιούνται από την Επιτροπή για τον προσδιορισμό των βασικών χρήσεων.
(4) Η απόφαση XII/9 των συμβαλλομένων μερών του πρωτοκόλλου του Μόντρεαλ εγκρίνει τα επίπεδα παραγωγής και κατανάλωσης που είναι απαραίτητα προκειμένου να ικανοποιηθούν οι ανάγκες σε ό,τι αφορά τις βασικές χρήσεις ελεγχομένων ουσιών στους εισπνευστήρες καθορισμένης δόσης (MDI) για την αντιμετώπιση του άσθματος και των χρονίων πνευμονικών αποφράξεων (COPD).
(5) Η απόφαση X/19 των συμβαλλομένων μερών του πρωτοκόλλου του Μόντρεαλ εγκρίνει την παραγωγή και την κατανάλωση που είναι απαραίτητες προκειμένου να ικανοποιηθούν οι βασικές χρήσεις ελεγχομένων ουσιών για εργαστηριακές και αναλυτικές χρήσεις ως αναφέρονται στο παράρτημα IV της έκθεσης της έβδομης συνόδου των μερών, υπό την επιφύλαξη των προϋποθέσεων που ορίζει το παράρτημα II της έκθεσης της έκτης συνόδου των συμβαλλομένων μερών, των διατάξεων της αποφάσεως VII/11 και της απόφασης XI/15 των συμβαλλομένων μερών του πρωτοκόλλου του Μόντρεαλ.
(6) Η απόφαση VIII/9 των συμβαλλομένων μερών του πρωτοκόλλου του Μόντρεαλ επιτρέπει στη Γραμματεία να εγκρίνει, σε έκτακτες περιπτώσεις, την κατανάλωση ποσοτήτων που δεν υπερβαίνουν τους 20 τόνους ουσιών που καταστρέφουν τη στιβάδα του όζοντος για βασικές χρήσεις κατόπιν αιτήσεως συμβαλλομένου μέρους και λαμβάνοντας υπόψη ότι η Κοινότητα υπέβαλε ανάλογη αίτηση για έκτακτη χρήση σε ό,τι αφορά τον προσδιορισμό υδρογονανθράκων στο νερό κατά το 2002.
(7) Η Επιτροπή δημοσίευσε ανακοίνωση(3) που απευθύνεται στις εταιρείες οι οποίες προτίθενται να χρησιμοποιήσουν ελεγχόμενες ουσίες στην Ευρωπαϊκή Κοινότητα για βασικές χρήσεις κατά το 2002 και έλαβε δηλώσεις προθέσεων για βασικές χρήσεις των ελεγχόμενων ουσιών κατά το 2002.
(8) Για να ικανοποιηθούν οι ανάγκες όσον αφορά τις ελεγχόμενες ουσίες για βασικές χρήσεις είναι δυνατό να επιτραπεί η παραγωγή σύμφωνα με το άρθρο 3 παράγραφος 5 του κανονισμού (ΕΚ) αριθ. 2037/2000 ή να χορηγηθεί άδεια εισαγωγής σύμφωνα με το άρθρο 6 του ιδίου κανονισμού.
(9) Τα μέτρα που προβλέπει η παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 18 του κανονισμού (ΕΚ) αριθ. 2037/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η ποσότητα των ελεγχομένων ουσιών της ομάδας Ι (χλωροφθοράνθρακες 11, 12, 113, 114 και 115) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές ιατρικές χρήσεις στην Κοινότητα το 2002 ανέρχεται σε 2558948,00 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος.
2. Η ποσότητα των ελεγχομένων ουσιών της ομάδας Ι (χλωροφθοράνθρακες 11, 12, 113, 114 και 115) και της ομάδας II (άλλοι πλήρως αλογονομένοι χλωροφθοράνθρακες) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα κατά το 2002 ανέρχονται σε 135971,59 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος.
3. Η ποσότητα των ελεγχομένων ουσιών της ομάδας ΙΙΙ (halons) που διέπονται από τον κανονισμό (EΚ) αριθ. 2037/2000 και είναι δυνατό να χρησιμοποιηθούν για βασικές χρήσεις στην Κοινότητα το 2002 ανέρχονται σε 3758,70 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος.
4. Η ποσότητα των ελεγχομένων ουσιών της ομάδας IV (τετραχλωράνθρακας - τετραχλωρίδιο του άνθρακα) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2002 ανέρχονται σε 151668,50 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος.
5. Η ποσότητα των ελεγχομένων ουσιών της ομάδας V (1,1,1-τριχλωροαιθάνιο) που διέπονται από τον κανονισμό (EΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2002 ανέρχονται σε 641,18 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος.
6. Η ποσότητα των ελεγχομένων ουσιών της ομάδας VII (υδροβρωμοφθοράνθρακες) που διέπονται από τον κανονισμό (ΕΚ) αριθ. 2037/2000 και είναι δυνατό να χρησιμοποιηθούν για βασικές εργαστηριακές χρήσεις στην Κοινότητα το 2002 ανέρχονται σε 4,53 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος.
7. Η ποσότητα των ελεγχομένων ουσιών των ομάδων I και IV που διέπονται από τον κανονισμό (EΚ) αριθ. 2037/2000 και είναι δυνατό να χρησιμοποιηθούν για τον προσδιορισμό υδρογονανθράκων στο νερό στην Κοινότητα το 2002 ανέρχονται σε 11927,50 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος για την ουσία CFC 113 και σε 4502,50 χιλιόγραμμα σταθμισμένα σύμφωνα με το δυναμικό καταστροφής της στιβάδας του όζοντος για τον τετραχλωράνθρακα (τετραχλωρίδιο του άνθρακα).
Άρθρο 2
Για το χρονικό διάστημα από την 1η Ιανουαρίου έως τις 31 Δεκεμβρίου 2002 ισχύουν οι ακόλουθοι κανόνες:
1. οι ποσοστώσεις για τις βασικές ιατρικές χρήσεις των χλωροφθορανθράκων 11, 12, 113, 114 και 115 κατανέμονται στις εταιρείες που αναφέρονται στο παράρτημα Ι·
2. οι ποσοστώσεις για τις βασικές εργαστηριακές χρήσεις των χλωροφθορανθράκων 11, 12, 113, 114 και 115 καθώς και των άλλων πλήρως αλογονομένων χλωροφθορανθράκων κατανέμονται στις εταιρείες που αναφέρονται στο παράρτημα IΙ·
3. οι ποσοστώσεις για τις βασικές εργαστηριακές χρήσεις των halons κατανέμονται στις εταιρείες που αναφέρονται στο παράρτημα III·
4. οι ποσοστώσεις για τις βασικές εργαστηριακές χρήσεις του τετραχλωράνθρακα κατανέμονται στις εταιρείες που αναφέρονται στο παράρτημα IV·
5. οι ποσοστώσεις για τις βασικές εργαστηριακές χρήσεις του 1,1,1-τριχλωροαιθανίου κατανέμονται στις εταιρείες που αναφέρονται στο παράρτημα V·
6. οι ποσοστώσεις για τις βασικές εργαστηριακές χρήσεις των υδροβρωμοφθορανθράκων κατανέμονται στις εταιρείες που αναφέρονται στο παράρτημα VΙ·
7. οι ποσοστώσεις για τις βασικές εργαστηριακές χρήσεις του CFC 113 και του τετραχλωράνθρακα για τον προσδιορισμό υδρογονανθράκων στο νερό κατανέμονται στις εταιρείες που αναφέρονται στο παράρτημα VΙΙ·
8. οι ποσοστώσεις βασικών χρήσεων για τους χλωροφθοράνθρακες 11, 12, 113, 114 και 115, καθώς και τους άλλους πλήρως αλογονομένους χλωροφθοράνθρακες, τον τετραχλωράνθρακα, το 1,1,1-τριχλωροαιθάνιο και τους υδροβρωμοφθοράνθρακες ορίζονται στο παράρτημα VIII.
Άρθρο 3
Η παρούσα απόφαση απευθύνεται στους εξής: 3M Health Care Ltd 3M House
Morley Street
LE11 1EP Loughborough United Kingdom Bespak plc North Lynn Industrial Estate
King's Lynn
Norfolk PE30 2JJ United Kingdom Boehringer Ingelheim GmbH Binger Straße 173 D - 55216 Ingelheim am Rhein Chiesi Farmaceutici SpA Via Palermo, 26/A I - 43100 Parma GlaxoSmithKline Speke Boulevard
Speke
Liverpool L24 9JD United Kingdom IG Sprühtechnik GmbH Im Hemmet 1 D - 79664 Wehr IVAX Ltd Unit 301 Industrial Park Waterford Ireland Jaba Farmacêutica SA Rua da Tapada Grande n.o 2 P - Abrunheira, 2710-089, Sintra Laboratorio Aldo Unión SA Baronessa de Maldá 73
Esplugues de Llobregat
E - 08950 Barcelona Laboratorios Lesvi SA Apartado de Correos, 65 E - 08740 Sant Andreu de la Barca (Barcelona) Laboratorios Vita SA Avinguda Barcelona 69 E - 08970 Sant Joan Despí MIZA Pharmaceuticals Ltd
Astmoor Industrial Estate
9 Arkwright Road Runcorn WA7 1NU United Kingdom Schering-Plough Labo NV Industriepark 30 B - 2220 Heist-op-den-Berg SICOR SpA Via Terrazzano, 77 I - 20017 Rho ( MI ) Valeas SpA Pharmaceuticals Via Vallisneri, 10 I - 20133 Milano Valois SA 50, avenue de l'Europe F - 78160 Marly Le Roi Valvole Aerosol Research Italiana (VARI) SpA LINDAL Group Italia Via del Pino, 10 I - 23854 Olginate ( LC ) Acros Organics bvba Janssen Pharmaceuticalaan 3a B - 2440 Geel Agfa-Gevaert NV Septestraat 27 B - 2640 Mortsel Atofina SA Cours Michelet - La Défense 10 F - 92091 Paris La Défense Airbus France 316, route de Bayonne F - 31300 Toulouse Bie & Bertsen Sanbækvej 7 DK - 2610 Rødovre Biosolove BV Waalreseweg 17 5554 HA Valkenswaard Nederland Butterworth Laboratories Ltd 54 Waldegrave Road, Teddington TW11 8NY United Kingdom Carl Roth GmbH Schoemperlenstraße 1-5 D - 76231 Karlsruhe Carlo Erba Réactifs Parc d'Activités des Portes
Ch. du Vexin,
BP 616 F - 27106 Val de Reuil Cedex Codif International 61, rue du Commandant-l'Herminier
Rothéneuf
F - 35404 Saint-Malo Cedex Dow Benelux BV Herbert H. Dowweg 4530 AA Terneuzen Nederland Fisher Scientific GmbH Im Heiligen Feld 17 D - 58239 Schwerte Fisher Scientific Bishop Meadow Road Loughborough LE11 5RG United Kingdom Honeywell Specialty Chemicals Wunstorfer Straße 40 Postfach 100262 D - 30918 Seelze Ineos Fluor Ltd PO Box 13, The Heath WA7 4QF Runcorn United Kingdom Katholieke Universiteit Leuven Krakenstraat 3 B - 3000 Leuven Laboratoires sérobiologiques 3, rue de Seichamps F - 54425 Pulnoy Mallinckrodt Baker BV Rijsterborgherweg 20 7412 VA Deventer Nederland Merck Eurolab 201, rue Carnot F - 94126 Fontenay-sous-bois Merck KgaA Frankfurter Straße 250 D - 64271 Darmstadt Panreac Quimica SA Riera de Sant Cugat 1 E - 08110 Montcada i Reixac (Barcelona) Promochem GmbH Mercatorstraße 51 D - 46485 Wesel Rathburn Chemicals Mfg Ltd Caberston Road Walkerburn EH43 6AS United Kingdom SDS Solvants, Documentation, Synthèses SA Z.I. de Valdonn, BP 4 F - 13124 Peypin Sigma Aldrich Chemie GmbH Riedstraße 2 D - 89555 Steinheim Sigma Aldrich Chimie SARL 80, rue de Luzais, L'isle d'abeau Chesnes F - 38297 Saint-Quentin-Fallavier Sigma Aldrich Company Ltd The Old Brickyard
New Road
Gillingham SP8 4XT United Kingdom Sigma Aldrich Laborchemikalien Wunstorfer Straße 40 Postfach 100262 D - 30918 Seelze YA Kemia Oy Teerisuonkuja 4 FIN - 00700 Helsinki
Βρυξέλλες, 16 Απριλίου 2002.

Labels: 1
4
20
7
0